Mikilvægi virkra samskipta á vinnustað : upplifun starfsfólks í ferðaþjónustu
Samskipti eiga sér stöðugt stað á vinnustöðum og er mikilvægt að rétt sé staðið að samskiptaformum og túlkun samskipta. Samskipti á milli stjórnenda og starfsmanna geta verið formleg og óformleg, skrifleg og munnleg, og farið fram rafrænt og með líkamstjáningu. Með sífelldum vexti í ferðaþjónustunni hérlendis skapast mörg störf fyrir innlent og erlent vinnuafl og starfsmannavelta getur verið mikil innan greinarinnar. Með virkum og góðum samskiptum á vinnustað sem taka mið af aðstæðum hverju sinni skapast jákvætt og gott vinnuumhverfi og starfsánægja eykst. Þetta leiðir til ánægjulegrar upplifunar fyrir viðskiptavininn sem vill þá koma aftur og halda tryggð við fyrirtækið og þar með er kominn félagslegur og fjárhagslegur ávinningur fyrir fyrirtækið. Í þessari rannsókn var notast við eigindlega viðtalskönnun við starfsfólk sem starfar eða hefur starfað í ferðaþjónustu til að skoða hvernig upplifun þeirra hefur verið á vinnustað. Þá var sérstaklega verið að skoða hvort þátttakendur hefðu upplifað misbresti við stjórnendur og yfirmenn sína, og hvaða leiðir þeir nota til að gera samskiptin betri ef á þurfti. Niðurstöður sýndu fram á að flestir hefðu almennt átt góð samskipti við sína stjórnendur og væru meðvitaðir um hvaða aðgerðir þeir gætu tekið til að bæta samskiptin ef um misskilning væri að ræða.
Ferðamálafræði, Ferðaþjónusta, Vinnustaðir, Samskipti, Starfsánægja
Networked Digital Library of Theses and Dissertations